Angano

Ny angano dia tantara fohy izay an'ny karazana zavakantom-bahoaka ifandovana. Matetika ahitana mazia sy ody ary zavaboary hafahafa ny fitantarana toy izany. Ny mpandray anjara mahazatra ao anaty angano dia ny dragona, ny kalanoro, ny elfa, ny rapeto, ny kokolampy, trimobe, zazavavindrano, bibiolona, mpamosavy, mpanao hatsarana, ny ombiasa, sns. Atao am-bava na amin' ny endrika antsoratra ny angano. Maro amin' ny angano ankehitriny no nivoatra avy amin' ny angano efa nisy an-jato taonany, misy fahasamihafana kely, tao amin' ny kolontsaina maro manerana izao tontolo izao.

Tena saro-potorina ny tantaran' ny angano. Na izany aza, araka ny filazan' ny mpikaroka ao amin' ny oniversite any Durham sy Lisbonne, dia mety efa an' arivony taona ny ny fitantarana toy izany, ny sasany tamin' ny Andron' ny Alimo. Mbola misy manoratra ankehitriny ny angano sy ny asa nalaina avy amin' ny angano.

Ny JatakaNy Jakata dia angano sy tantara momba ny fiainan' ny buddha maro taloha, indrindra fa ny an' i Buddha Shakyamuni izay tena nisy ara-tantara. angamba no fanangonana angano tranainy indrindra amin' ny literatiora, ary ny ankamaroan' ny maro hafa dia efa mihoatra ny arivo taona. Azo antoka fa betsaka (angamba ny ampahadiminy) amin' ny literatiora malaza any Eorôpa ankehitriny dia avy amin' ny ampahany amin' izany rehetra izany izay niankandrefana niaraka amin' ny Kroazada tamin' ny alalan' ny Arabo sy Jiosy.

Nanasokajy ny angano amin' ny fomba isan-karazany ny fôlklôrista (mpandalina literatioram-bahoaka). Ny fanasokajiana Aarne–Thompson–Uther sy ny famakafakana ara-drafitr'endrik' i Vladimir Propp no ​​anisany tena misongadina. Nanakatra ny hevitry ny angano ny fôlklôrista hafa, saingy tsy nisy sekoly natsangana handalinana ny hevitry ny angano.

 Jereo koa 

 Tononkalo

 Ankamantatra
 Angano malagasy
 Rahalahy Grimm

 Rohy ivelany 

 Angano
 "Ilay vanobe sy mpanjono – angano tena misy", mg.globalvoices.org
 "Angano Mampisaina sy ny GV Malagasy", mg.globalvoices.org

 Loharano sy fanamarihana 
2. https://fr.scribd.com/document/747910307/Lit-Literatiora-am-bava

3. https://fr.scribd.com/document/587298280/Malagasy-2nd

Sokajy:Angano